**Iubirea iartă....**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea iartă și te-mbracă cu-mbrățișări,

Când nu aștepți furtuni și răscolești cărări

Pe care nu demult ați călcat amândoi

Și te întrebi strângând la pieptul tău un sloi:

Cum poți șă topești fulgi, indiferențe reci,

Cum poți singur să-ți spui că timpul ți-l petreci

Visând culcat pe patul cu amintiri de zboruri

Ce te-au dus prea departe, spre mări cu creste-n valuri?

Iubirea te îmbracă și-acum cu calde bluze

Îți umezește ochii, nas și deschise buze,

Să nu o dai afară din rubiniul serii

Și să te rogi la crucea din talpa Învierii.

Cum ți-ai legat la gât eșarfa nepăsării

Așa și el va pune pe cap șapca uitării....

Străinilor ce treceți pe stradă, sunteți reci,

Voi căutați iubirii un loc frumos de veci!

Mai bine scuturați din umerii lăsați,

Vă ridicați privirea și vă apropiați

De focul ce mai arde în peșterile-adânci

Din inima iubirii din munții plini de stânci...